gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en fr de es es en pt en en es gu en en en en en gu en gu gu gu gu gu gu gu gu en gu en en en en gu en gu gu gu gu en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
પ્રેમ જો છે આપણો તો... - જીગ્નેશ અધ્યારૂ – Aksharnaad.com
પ્રેમ જો છે આપણો તો… – જીગ્નેશ અધ્યારૂ 9 comments
પ્રેમ જો છે આપણો તો એકલા કાં હું ને તું?     (2)
હાથ જો છે હાથમાં તો એકલા કાં હું ને તું?      (2)
સ્મિત પહેલું પ્રેમનું એ શબ્દ પહેલો પ્રેમનો,
સાથ જીવન ભર મળ્યો જો હાથ પકડ્યો એમનો,
વચનો સાથે, જીવવાના, વિરહ દુ:ખ કાં હું સહું?
દુ:ખ જો સઘળાં આપણાં તો એકલા કાં હું ને તું ? … પ્રેમ જો છે…
આવ મારી આજ થઇને, છોડી દે સંસારને
તરસ્યો દરીયો એક નદીમાં, શોધે થોડા પ્યારને
પ્યાર મળતાં જીવન મળતું, મોતમાં શું જીવવું
શ્વાસ સઘળા આપણાં તો વલખતાં કાં હું ને તું ? … પ્રેમ જો છે….
પ્રેમનો મતલબ એ નથી કે એકલા દુ:ખ પામવું
પ્રેમનો અંજામ આખર જીવનને શણગારવું
છે ઉજાસ જો આંખમાં તો સૂરજને શું ઉગવું
સમય જો છે આપણો તો એકલા કાં હું ને તું? … પ્રેમ જો છે….
– જીગ્નેશ અધ્યારૂ (રચના તા. 2 નવેમ્બર 2009)
હું અને તું એ બે પાત્રો સમાજજીવનના, પ્રેમજીવનના અભિન્ન અંગો છે. ક્યારેક હું તો ક્યારેક તું, પ્રેમના સફરમાં એક બીજાને અજાણે દુ:ખ કે ઝખમ આપી બેસે છે. એક નાનકડો ઝખમ જો સાથીના સ્મિતના, સમજણના ઇલાજને ન પામે તો જીવનની ઘણી વાસ્તવિકતાઓ અને સ્વપ્નો બદલાઇ જાય છે, જીવન જીવવાનો માર્ગ કાંટાળો થઇ જાય છે. જેના સાથની આશાએ આખુંય જીવન જીવવાનું સ્વપ્ન જોયું હોય તેના વગર એક ક્ષણ પણ યુગો જેવડી લાંબી લાગે છે. કાંઇક એવો જ ભાવ આ ગીતમાં ઉદભવ્યો છે. હું અને તું વચ્ચે પ્રેમ છે, પણ કોઇક ગેરસમજણ, અણબનાવે તેમને એક બીજાથી દૂર કરી દીધાં છે. આવી પરિસ્થિતિઓમાં એક બીજાને માટે વલખતા અને તોય પોતાના અંતરને છેતરી મુખ પર સ્મિત રાખી ફરતા એવા હું અને તુંના મનના ભાવો આ ગીતમાં વ્યક્ત કરવાનો પ્રયાસ કર્યો છે.
એક આનંદની વાત એ છે કે આ વખતે પ્રથમ વાર મારા મનમાં કોઇ ગીતનો ઢાળ કે રાગ ઉદભવ્યો અને એના પરથી આ ગીત બન્યું એટલે ખૂબ સરસ રીતે ગાઇ શકાય એવી રીતે આ ગીતની રચના થઇ છે. પ્રેમ ગીત છે, વિરહ ગીત છે એટલે ઉર્મિઓની વાત તો આવવાનીજ, અને મારી રચનામાં ક્યાંક દરીયો પણ ડોકાવાનોજ. સૂચનોનું, પ્રતિભાવોનું હાર્દિક સ્વાગત છે.
9 thoughts on “પ્રેમ જો છે આપણો તો… – જીગ્નેશ અધ્યારૂ”
SANDIP AIHR March 18, 2014 at 11:39 AM
I Very like this poem, Very easy say deffrence between I and U. I Realy Like It
KIRIT VAGHELA April 21, 2012 at 9:26 AM
rajeshri September 22, 2010 at 10:37 AM
આભર , આવિ સરસ રચના માતે
"માનવ" February 17, 2010 at 6:10 PM
“સ્મિત પહેલું પ્રેમનું એ શબ્દ પહેલો પ્રેમનો”
૧૦૦ ટકા સાચી વાત..
જીજ્ઞેશભાઇ ખરેખર દિલમાં ઉતરી જાય
એવી વાત જણાવી આપે..
કોલેજ લાઇફમાં ઘણાયે કુદકા માર્યા છે,
એટલે તો આ બધું વાંચીને મનમાં કેટલાય,
કોલેજના પ્રસંગો વાગોળાઇ જાય છે.
Neel R Parmar November 11, 2009 at 10:02 AM
ખૂબ સરસ જિગ્નેશભાઇ …yr all peom is really heart touching… તમારા કાવ્યો અમને બન્ને ને દુર છતા પાસ રાખે છે. અમેતો પ્રેમ ને શબ્દો મા લખિ નથિ સક્તા પન આપનિ અભિવ્ય્ક્તિ ગમે છે. Thanks 4 write such a good peom for all lovers..
Achal November 7, 2009 at 11:55 PM
jya Prem chhe tya “hu” and “tu” nu astitva j nathi rahetu…
maate, jya “hu” ne “tu” chhe, tya Prem nathi, pan premno aabhas – dekhado – mrugjaal chhe, eni pacchad to fakt Devdas banine dodvu j rahyu!!!
Neeraj K. Parmar November 6, 2009 at 10:35 AM
જિગ્નેશભાઇ તમારી રચના બહુજ સરસ છે.પ્રેમી ઓના જીવન નૅ તમે સારી રીતે સમજી સકૉ છો વીરહ મા પ્રેમી ઓ ની હાલત તમે સારી રીતે વરનવી સકો છો. એક બીજા થી દુર આખો મા આસૂ સુકાઈ જાઈ પણ મન મા રહેલા પ્રીત સુકાતી નથી. Ankho puchhe hriday ne ketlu rovdavish tu mane tiyare Hriday kahe che. tu to radi ne sui jashe mare to ankhi ankhi jindgi radvanu che. tari ankho ma Anshu to khuti jashe pan teni yad ma maru tadpvu ek second mate pan bandh nahi tahse. Jigneshbhai ek bija thhi dur raheva yado ni je Huf sathe hoi chhe te ek premi ne jivava mate madad rup thai che. jigneshbhai hu mumbai rahu Chu “GJ-6” ni gadi jov Chu to mane tene adva nu man thai che kem ke tema pan mane teno sparsh maheshush thai 6. thanks jigneshbhai
vikas belani November 4, 2009 at 1:31 PM
એક સુંદર ગીતને પ્રતિભાવ
પ્રેમ છે ને, પ્રેમની વાતો બધી છે આપણી,
જે ચડ્યા છે લોકજીભે, નામ છે એ હું ને તું,
Heena Parekh November 4, 2009 at 10:53 AM
ખૂબ સરસ ગીત. પ્રેમી હ્રદયના પ્રેમ, વિરહ અને દર્દમાંથી ઉદભવતા પ્રશ્નોને લયમય ગીતમાં ખૂબ સરસ રીતે ઢાળી શક્યા છો. આપની કલમને સલામ.
← વિષાદ પર વિજયની વાત – મકરન્દ દવે
સપનાનાં વાવેતર વાસ્તવિકતાની ધરતી ઉપર.. – રાજેશ ટાંક →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·